KKULBEE EDUCATION
May oras pa kami. Ba't di ka namin tulungan sa damit mo?
Hindi, ayos lang. Nakapili na ako.
Talaga?
E, 'yong tuxedo ng groom?
May mairerekomenda akong tailor shop.
Magaganda 'yong mga ready-made nila, pero mas maganda na magpagawa…
Tapos na ako.
Ang groom ba 'yon?
Puwede ba akong lumabas?
-Hindi! -Oo!
Kakagaling lang niya sa trabaho.
Di talaga ganiyan ang hitsura…
Pogi ba, ma'am?
Lagot.
Wow, Ms. Son.
Napakaguwapo ng mapapangasawa mo.
Oo nga.
Napakaguwapo niya.
Wow.
Ipasuot mo 'to sa kaniya.
Mr. Ahn.
Hindi ba kami nakakaabala sa inyo?
Bakit di pa kayo umalis?
Nagustuhan kasi ni Yi-lin 'yong candle holder
na ginawa mo para sa kaniya.
Kasalanan mo 'to.
-Ano sa palagay mo, Ms. Son? -Bagay sa kaniya.
Ano sa tingin mo?
Ayos sa 'kin basta ayos sa 'yo, ma'am.
"Ma'am"?
A…
"Ma'am" ang pet name niya sa 'yo, di ba?
Oo, gano'n na nga.
Mahal, bakit di mo ako tawagin sa pet name ko?
"Yi-lin" lang ang tawag mo sa 'kin.
Bakit pa? Maganda na ang pangalan mo.
Mas kailangan ng fiancé ni Ms. Son ng pet name para sa kaniya.
Mukha kasi siyang bata kaysa kaniya.
Matatanda na tayo, di na natin kailangan ang pet name.
Mukhang wala kang pet name
sa mga naging kasintahan mo no'ng kapanahunan mo.
"No'ng kapanahunan ko"?
Ito na ang uso sa mga lalaki ngayon.
Di ba, ma'am?
Paano pala kayo nagkakilala?
-Kami… -Matagal na kaming magkakilala.
Simula no'ng mga bata pa kami.
EPISODE 3
Ma'am, nakapili ka na ba ng damit?
Puwede na ba akong…
Paano mo nagawa 'yon?
Bakit di mo sa 'kin sinabi?
Ang alin?
'Yang pagmumukha mo.
Sabing di dapat maalala ng mga bisita ang mukha mo.
-Di ka puwedeng maging ganito kaguwapo! -Po?
Dapat binalaan mo ako na guwapo ka.
Ano'ng sasabihin ko?
Ano pa? Nakakapagsalita ka naman.
Bakit di mo sa 'kin sinabi na ganito ka pala kaguwapo?
Paano niya 'yon magagawa?
At ganiyan pa ang hitsura niya?
Muntik ka nang mapahiya.
-Para tuloy akong nanalo sa lotto. -Tumigil ka nga.
Ayusan mo lang siya nang kaunti, mag-uuwian na ang mga lalaki.
Ano'ng pangalan mo?
Son Hae-yeong.
Maganda ang pangalan mo.
Gusto ko 'yan.
Kung gano'n, di ka pala nagpapatalo?
Tama na.
Ms. Son.
Tumaya ka sa totoong lotto kung kailangan mo ng pera.
Kamutin mo ang binti mo kung naiinip ka.
Wala kang mapapala sa isang guwapong lalaki.
Wala kang makukuhang interes, at mabilis din tayong tatanda.
Higit sa lahat, siyam sa sampung lalaki…
ang natatalo sa buhay.
Maiinis ka na lang.
Naiinggit ako sa 'yo.
Sana makakilala rin ako ng babae na patay na patay sa 'kin.
Paano na siya?
-Nam-gil! -Susunod na po!
Mag-iingat kayo. Mauuna na 'ko.
-Ang ganda ng panahon. -Oo nga.
Lagot na.
Sana ako na lang ang namili ng suit niya.
Nasa likuran mo lang ang pinaparinggan mo.
Sa 'kin tong dalawa.
Isang latte sa 'kin.
Dalawahin mo na pala.
Salamat.
Heto, uminom ka ng matamis.
Kung nag-aalala ka, sabihin mo sa 'kin.
Mag-iisip ako ng plano.
Wow. Masarap, 'no?
Paano niya nagagawa
magmukhang madungis at guwapo?
Pogi ba, ma'am?
At bakit…
Bakit mo sinasayang ang kaguwapuhan mo?
Ha?
Sabi kasi ng lola ko, mahihirapan lang ako sa buhay.
Sabi niya, mapapahamak lang ako dahil sa hitsura ko.
Nahirapan ba siya sa buhay dahil maganda siya?
Hindi si Lola, pero si…
Kung hindi ang lola mo, sino?
Si…
Hayaan mo na.
E, bakit mo ginawa 'yon sa bridal shop?
Bakit bigla mong ipinangalandakan ang hitsura mo?
Ex mo ang lalaking 'yon, di ba?
Mukhang nag-alangan ka na makita niya ako.
Halatang-halata ba?
Ang babaw mo.
Nakapagtataka lang kasi nahihiya ako sa sarili ko,
kahit alam kong di 'to totoo.
Nadala ka lang.
Kaya mo ba pinamukha sa kaniya ang kaguwapuhan mo?
Ang babaw, 'no? Aminado ako ro'n.
'Wag mong aminin.
Di mo kasingguwapo si Ahn Woo-jae no'ng kaedad ka niya.
At saka, malayo pa ang mararating mo.
Ikaw ang panalo.
Pero, di ba kahihiwalay n'yo lang?
Mukhang kasal na siya ngayon.
Isang taon na silang nagsasama.
Isang taon?
Sorry, wala akong preno minsan.
Ayos lang. Ako rin naman.
Anim na buwan niya akong niloko.
Siya nga pala,
marami kang alam tungkol sa 'kin.
Alam mo kung saan ako nakatira, at kung sino'ng mga kaibigan at ex ko.
Sana di mo sinapubliko.
Di ko maiwasang di marinig.
Hindi mannequin ang mga part-timer na tulad ko.
Sobrang lakas ba talaga ng boses ko?
-At paano mo naaalala lahat? -Naaalala ko lang.
Ang mga sinasabi mo, mga ginagawa mo…
Lahat.
Computer ako, di ba?
O siya.
Ayos rin pala na ikaw ang partner ko.
-Kampante na ako. -Ako, partner mo?
Oo, ikaw ang asawa ko.
Titigilan natin lahat 'to pagtapos ng kasal, ha?
Naku, nahihiya ang asawa ko?
Ano'ng problema mo?
Masaya akong masuklian ang kabutihan ni Ms. Son sa 'kin.
Magkababata sila?
Kailan pa naging sila?
Mabuti na lang natulungan ko siya.
Siya ba ang dahilan kaya ako hiniwalayan?
Naging sila pagkahiwalay namin?
Kung tutuusin, sa mukha niyang 'yon, bagay sa kaniya kahit ano.
Gago 'yon, a…
Minura mo ba ako?
Ha?
Hindi.
Hindi ikaw.
Nagseselos ka ba?
"Nagseselos"?
Ayaw mong namimili ako ng tuxedo para sa ibang lalaki
at pinupuri siya?
A…
Di naman sa hindi ako masaya.
Nasobrahan ako.
Masaya lang ako.
Tama ka.
Guwapo nga ang mapapangasawa niya.
Hindi 'yon.
Medyo nag-aalala ako
sa inyo ni Ms. Son.
Matagumpay at charming siyang babae at may magandang ugali.
Gano'n kasi ang mga tipo mo.
Si Ms. Son?
Ano'ng sinasabi mo? Hindi ko naiisip 'yon.
Mabuti naman.
Sir, narinig ko kulang ang anghang
ng mga pagkain.
DI KO INAASAHANG MAKARINIG
NG MGA MABIBILIS NA PAGHINGA
AT MGA KATAWANG NAGDIDIKIT SA REFRIGERATOR NG CAFETERIA
May kailangan tayong baguhin.
Masyadong maanghang at mainit ang pagkain.
NAKAKALOKO ANG MGA NGISI NIYA
TINURO NI HA-JUN ANG ALAGA NIYA GAMIT ANG BABA
SINUNDAN NIYA ITO NG TINGIN, AT NAGULAT SIYA
DAHIL HALATANG LUMAKI NA
ANG ALAGA NITO
AT HINDI NA ITO MAITATANGGI PA
Ma.
-Papasok ka na sa trabaho? -Nagbabasa po kayo?
-Ano 'yan? -Wala 'to.
Mahuhuli ka na.
Sabihan n'yo ako pag may recommendation kayo.
Aalis na po ako.
Siya nga pala,
nabalitaan ko na bumubuo ka ng task force pagtapos ng in-house contest.
-Opo, Ma. -May mga babae ba?
Di ka puwedeng mapalapit sa mga babaeng di pa kasal,
naiintindihan mo?
Sa totoo lang po, gusto ko kayong kausapin tungkol diyan.
Ma.
Di ko kayo sinuway ni minsan,
di rin ako natukso, o nagloko. Ni wala pa po akong naging karelasyon…
Di na nakakabuti sa kompanya ang pagpapalayo n'yo sa 'kin
-sa mga babaeng walang asawa. -"Malas na babae."
Kahit gaano ako kayaman,
'yon ang tawag sa 'kin dahil nagpakasal ako sa maling lalaki.
Gusto mo rin ba akong gawing malas na ina?
-Ma, ang akin lang… -May tiwala ako sa 'yo, anak.
Pero, Gyu-hyun…
anak ka ni Bok Gi-ho.
Anak ka ng isang imoral, iresponsable, at padalos-dalos na lalaki.
Bok…
Gyu-hyun.
Naiintindihan ko po.
Tutuparin ko pa rin ang pangako ko kung 'yon ang ikapapanatag n'yo.
Gawin mo 'yan para sa sarili mo.
Maluwag ang tatay mo sa mga pagkakamali niya,
pero di niya maiintindihan at pagtatakpan ang mga mali ng anak niya.
Kung gusto mong manahin ang kompanya niya, mag-iingat ka.
Palagi.
Pero ako pa rin naman ang nag-iisa niyang anak.
Ano'ng malay natin?
Baka makahanap siya ng ibang solusyon.
"Ibang solusyon"?
Ano 'yon?
Kumalam talaga ang tiyan mo sa harap ng boss mo?
Magtitiis na lang ako.
Na naman? Di ka man lang nagpipigil.
Kung gusto kong sumuweldo, kailangan kong tiisin ang trip niya.
Pigilan mo.
-Naririnig kita. -Ano'ng ginagawa mo?
Di dapat ganiyan ang secretary sa harap ng boss niya.
Cookie set 'yan.
Sana makapunta kayo.
Hello, sir.
Hello, Mr. Bok.
Sige po, mauna na po kayo.
Ayos lang, pumasok ka na.
Hihintayin ko na lang po 'yong kasunod.
Pumasok ka na.
Mukhang nagmamadali ka, Manager Son Hae-yeong.
Ano 'yan?
Mga regalo po 'to kasabay ng mga wedding invitation ko.
Mga regalo?
Mahilig po ba kayo sa cookie, sir?
-Hindi ako mahilig sa matamis… -Oo, mahilig siya.
Organic po 'to, gawa ko.
Masarap 'to at di masyadong matamis.
Heto po ang mga wedding invitation ko.
Dadalo ako at magbibigay ng alay.
Naku po!
Hindi na po kailangan, Mr. Bok.
Sobra-sobra na po ang mga benepisyo ng Kkulbee Education.
Para na ring congratulatory money ang mga benepisyong galing sa inyo.
Congratulations sa kasal mo, Ms. Son Hae-yeong.
Salamat po, Mr. Bok.
Kumain ka na.
Tama nga siya. Masarap.
Sandali nga,
hindi ba siya pabaya dahil namimigay siya sa oras ng trabaho?
Ayos lang lumiban sa trabaho kung dahil sa kasal, pagbubuntis,
panganganak, o pag-aalaga ng bata.
Hindi Genie Education o Giga Study ang tunay nating kalaban kundi…
Mababang birth rate.
Nakasalalay sa birth rate ng Korea ang paglipad ng Kkulbee.
Pag mas maraming nagpapakasal,
nagkakaanak, at nahuhumaling sa maaga at pribadong education…
Mas marami kayong kikitain.
Tumpak.
Pagpapakasal, pagbubuntis, panganganak, at pag-aalaga ng bata?
Subukan mo kaya.
-Hay naku… -Secretary Yeo.
Bakit, sir?
Dumalo ka sa kasal ni Ms. Son, ikaw na ang magbibigay ng alay do'n.
Tumutupad ako sa usapan, kahit nagbibiro lang ako.
Ako? Bakit ako?
Papupuntahin mo pa ako do'n, tapos mahihiya lang siya?
Siya ang nagbiro pero ako ang pupunta?
GROOM KIM JI-UK BRIDE SON HAE-YEONG
-Punta kayo. -Congratulations.
Magpapakasal ka na talaga?
-Oo naman. -Congratulations.
Pupunta ako.
-Mag-picture kayo roon. -Oo naman.
-Masarap din ang pagkain. -Congratulations!
Salamat.
KIM JI-UK AT SON HAE-YEONG
Ayos 'to, a.
Pasensiya na at nahuli ako.
Hindi, maaga lang kami.
-Bubuksan ko na ang slideshow. -Salamat.
Sandali lang.
Alam kong abala ka sa paghahanda sa kasal,
pero may nakakalimutan ka.
Mayroon ba?
Ni-review kong mabuti ang presentation.
Hindi 'yong presentation.
Nasaan ang picture ng groom mo? Wala man lang sa online invitation.
Balita ko sobrang guwapo niya.
Sorry, nasabi ko sa kaniya.
Bakit nakita na ni Ms. Kwon, pero ako hindi pa?
Ang sakit, ha.
Ayokong masira ang highlight ng kasal.
Di niya tinatanggi.
Siya nga pala, Ms. Son, nag-propose ba siya sa 'yo?
"Propose"?
-Ikaw na lang. -Ako ang?
Ikaw na lang ang groom ko.
Ano?
Kailangan ko ng groom.
Siyempre naman!
Pakakasalan ko siya dahil nag-propose siya sa 'kin.
Huli na nag-propose ang asawa ko.
Kinailangan ko pa siyang pilitin.
Ako rin, pinilit ko pa siya.
Ikaw naman.
Hindi ako gano'n.
Madali lang naman ako kausap.
Di na proposal ang tawag do'n kung pinagmamadali ko siya,
kung pinilit ko siya, o kung may petsa na ang kasal.
E di parang pinakasalan ko sarili ko.
-Tama ka. -Oo nga.
Pero bakit wala kang singsing?
Di ba mahalaga ang singsing sa proposal?
-Tama na 'yan. -Mali ba ako?
Na-curious tuloy ako lalo.
Paano siya nag-propose nang walang singsing?
Ang nangyari kasi…
Ikaw ba ang nag-propose? Nagmamadali ka, 'no?
Malalaman mo sa kasal.
Hindi na masaya pag sinabi ko.
Alam ko na!
May video ba tulad no'ng sa kasal ni Mr. Ahn?
Kung gusto n'yong malaman, pumunta kayo sa kasal.
-Mag-meeting na tayo. -Sige na nga.
-Tapos na ako. Tara. -Tara.
'Wag ka na nga mag-jungler.
Bakit palagi mo akong sinisisi?
Palagi siyang nandito.
Dito na ba siya nakatira?
Di ka ba uuwi?
Umaalis na lang ang mga customer na kakain dapat dito dahil sa 'yo.
Ano'ng tinitingnan mo?
PUMPKIN MARKET PROPOSAL
"Mga gamit sa proposal"? May magpo-propose ba?
-Oo. -Sino?
Ikaw.
Ano'ng gagawin ko?
Kailangan mong mag-propose sa 'kin.
Teka lang, ha.
Una, pumayag na akong magpakasal sa 'yo.
Pangalawa, ikaw ang nakaisip na magpakasal tayo.
Pangatlo, bakit ako magpo-propose sa 'yo?
Nakadalo ka na ba ng kasal?
Nagpapakasal ang isang tao
para pagsamantalahan ang oras, pera, at pagpapaganda ng mga bisita.
Tapos puwersahan mo silang pauupuin para manood ng video
tungkol sa love story ninyong mag-asawa sa ayaw o gusto nila.
-Ano naman? -Kailangan natin ng video
na magpapakita ng love story natin.
Gagawin mo naman, di ba?
Partner kita, e.
-Labas! Ano ba'ng problema mo? -Sandali.
Di naman five-star hotel ang hinihingi ko
o singsing na gawa sa diyamante.
Luluhod ka lang habang napapaligiran ng mga kandila at lobo.
Gaano ba kahirap sa 'yo ang lumuhod?
Hindi proposal ang kailangan mo. Kailangan mo na magpasuri sa psychiatrist.
Pekeng kasal ang gusto mo.
-Kaya bakit ko 'yon gagawin? Labas na. -Ako na ang maghahanda sa lahat.
Sasabihin mo lang ang linya mo.
Luluhod ka lang at sasabihing, "Will you marry me?"
Gusto mong mag-propose ako gamit ang mga segunda-mano na bibilhin mo?
Sa harap ng mga basura?
"Basura"?
Di gano'n sa Pumpkin Market.
Isang beses lang nagamit ang mga 'yon.
Parang bago na rin 'yon.
Baliw ka kung bibili ka ng segunda-mano.
Ako, baliw?
Kailangan mong gawin 'to.
Walang kasal kung di mo 'to gagawin!
Mabuti pa. 'Wag na ituloy ang kasal.
Kalimutan mo na. Umalis ka na.
Paano na ang Baby natin?
-Ano? -Pag tinalikuran mo ako,
paano na si Baby?
Ang kawawa nating Baby.
-Grabe siya, 'no? -Wala kang puso.
Sabi mo, sabay nating palalakihin si Baby.
-Ang kawawa nating Baby… -Tama na.
-Baby! -Tumigil ka na.
Hayun!
Hayun ang Baby natin.
Nandito ka na pala, Baby.
Narinig mo ba kami? Ang talino mo talaga.
Gusto mo na ba kumain? Teka lang.
Dito ka lang, a. Teka lang.
Nandito na ang Baby natin.
Inom na tayo.
Di mo na ako kailangang subuan.
Ano'ng sabi mo?
Ikaw talaga.
Mahal din kita.
Takbo tayo!
Takbo!
Nahihilo na ako!
Ayos 'to.
Ang paborito ni Hae-yeong, kamote.
At ang paborito mo, mga mandarin.
Tikim tayo ng samples.
-Puwedeng patikim? -Opo.
Gusto mo rin, babe?
Nagda-diet si Hae-yeong.
Isa lang, ha.
Dahan-dahan, mainit.
Nganga.
Masarap, 'no?
Pasensiya na po.
Ano sa tingin n'yo?
Pangit ba?
Tama ba ang pagkakaintindi ko sa theme?
"Ang magandang si Hae-yeong, mga kuha ng mapagmahal niyang boyfriend."
Tingnan mo, nag-iiba-iba ang emosyon ko kada frame.
Hindi ka mukhang minamahal sa mga litratong 'to.
Paano ba? Ang lungkot ng mata mo.
Ano na'ng gagawin ko?
Wala akong proposal video,
kaya ko ginawa ang mga 'yan.
May mga litrato ka pa na kuha sa 'yo ng mga ex mo?
Nabura niya na 'yon.
Hindi pa.
Bakit? Di ka kinikilabutan?
Walang mararating ang babae na gustong kalimutan ang nakaraan.
E di, 'yon ang gamitin mo.
Siguradong buhay na buhay ang mata mo ro'n.
Sabihin mo nagmukha kang bata kasi edited na.
Isipin n'yo pag pumunta ang isa sa mga ex ko at makita ang mga 'yon.
Nakakakilabot.
May naisip na ako. Ipapahiram ko sa 'yo si Producer Yun.
Wala talagang makakapansin kahit sa madilim mo pa kinunan.
Sobra naman 'yon.
Bakit? Ano'ng masama kung gagamit tayo ng stand-in?
Peke naman ang groom niya.
Kaibigan.
Kahit na gaano pa kalapit ang magkaibigan,
may mga bagay na di pinagsasaluhan.
Gaya ng?
Panty?
Toothbrush?
-Grabe ka. -Ikaw talaga!
Ang dumi ng isip mo.
YU-KYUNG
KUMUSTA KA, JI-UK?
PUWEDE BANG MAG-REPLY KA KAHIT PERIOD LANG?
Ayos lang ako.
'Wag mo akong alalahanin.
TAWAG MULA KAY YU-KYUNG DECLINE, ACCEPT
Bakit gising ka pa?
Di ba gabi na riyan?
Oo, kakauwi ko lang galing trabaho.
Magkakaroon din ako ng maayos na trabaho.
Sabing 'wag mo nang sabihin 'yan, e.
Bakit ako lilipat diyan? Wala akong kakilala riyan.
Ano ba ako sa 'yo?
Hihingi ako sa 'yo ng pabor.
'Wag mo na ulit akong tatawagan.
Magpapakasal na ako.
Magkakasariling pamilya na ako.
Gusto ko 'tong sukatin.
Itong tatlo, at 'yong isang 'yon.
Susuotin ko 'to sa kasal ko.
Bagay na bagay po sa inyo.
Gusto n'yo ba tumingin ng para sa groom?
E, puwede ba magrenta rito ng singsing para sa groom?
Opo, puwede naman.
Hae-hyeong, puwede mo bang daanan ang package ko sa convenience store?
Maghapon lang siya sa bahay. Bakit sa 'kin pa niya inuutos?
Excuse me.
Wala bang tao rito?
Partner?
Nasa banyo kaya siya?
Ano 'to?
Sino'ng may gawa nito?
Excuse me.
May tao ba riyan?
PAKASALAN MO AKO
Ano 'to?
Ano'ng ginagawa mo?
Mustard Pang Pang Jelly?
Nagustuhan mo ba?
Cute, a.
Di naman 'to cute para sa 'kin.
Di raw, pero binibigyan mo ako ng cute na jelly ring?
MUSTARD PANG PANG JELLY
Ta-da!
Saan mo nakuha ang mga 'to?
Akala ko ba ubos na 'yan?
Tumawag ako sa manufacturer at sa ibang tindahan.
Nagtanong ako kung may natira pa.
Binili ko lahat.
Binili mo 'to…
lahat?
Paborito mo kasi 'yan.
At gusto rin kita makitang masaya.
Kung gano'n…
ano na'ng sagot mo?
-Ha? -Pag "yes" ang sagot mo,
makukuha mo ang huling natitirang Mustard Pang Pang Jelly sa mundo,
at ako bilang bonus.
Kukunin n'yo na po ba, ma'am?
Sabihin mo kung magkano nagastos mo. Babayaran na lang kita.
Ayos lang. Kailangan ko rin magpakasal.
Kailangan mo?
Bakit?
Di mo talaga sasabihin sa 'kin?
Wala akong sekreto sa 'yo.
May kakilala akong nakatira sa Canada.
Paulit-ulit niya akong pinapalipat do'n, kahit ilang beses na akong tumanggi.
Kaya naisip ko, kung magpapakasal ako at magkakapamilya,
titigil na sila.
A, ikaw rin pala?
Kasal na siguro ang taong 'yon.
Mahal mo ba? 'Yong nasa Canada?
Tagal na no'n, nakalimutan ko na.
Gusto mong subukan 'yong singsing na nirentahan ko para sa 'yo?
Tingnan mo kung kasya sa 'yo.
-Kasya ba? -Oo, saktong-sakto.
E, paano ang singsing mo?
Bumili ako ng akin.
Akala ko ba di ka masyadong gagastos?
Pagtapos kasi ng kasal,
kailangan ko pa rin magsuot ng singsing sa trabaho.
Nagdalawang-isip ako, pero kailangan kong bumili.
Sigurado kang di mo pagsisisihan 'to? Huling pagkakataon mo na para umatras.
Magsisisi ako…
kung di ako mananalo sa contest.
Masasayang lang ang pekeng kasal natin.
Tama.
Kahit ano'ng mangyari, mananalo ako sa contest.
Mapo-promote ako kaagad, magtatagumpay ako,
magiging pinakabatang executive…
Tapos?
Babaguhin ko ang lahat.
Puwede nang ma-promote ang mga single na babae.
Makakatanggap na rin kami ng benepisyo.
Ang dami mo nang nakain. Dadalhin ko pa 'to sa ampunan.
Partner.
Tinanggap ko ang proposal mo dahil alam kong peke lang 'to.
Wala pa 'to sa tunay na proposal.
Nagsalita ang mahilig mamili ng segunda-mano.
Basta,
binuhos ko ang puso ko at ginawa ko ang lahat ng makakaya ko.
Iiwas ako sa mga babae na luxury hotel, bag, at diyamante ang habol.
Umiwas ka sa mga lalaki na magbibigay ng segunda-mano na singsing.
Kailangan lang pala nating iwasan ang isa't isa, di ba?
Nakokonsensiya ako para sa anghel ng convenience store.
Ano kaya ang naging kasalanan niya?
Ms. Cha.
May napapansin ka ba sa mata ni Ate?
Ano 'yon?
'Yong mata niya…
Buhay na buhay.
Gumaling na ba siya sa pag-arte?
MUSTARD PANG PANG JELLY
Ang cute.
Ano 'to?
Sana hindi nabasag.
Gumagana pa ba ang touchscreen?
SPICE UP OUR LOVE EPISODE 100
WEDDING HALL
Cha Hui-seong, isa kang border collie, ang sheepdog.
UMUUNGOL
Bawal mabakante ang mga upuan ng groom.
Alalayan mo ang mga bisita.
Dito po.
Puwede ba kayo ro'n sa gilid?
Sige.
Nam Ja-yeon, ikaw ang kalapati na may dalang pekeng balita.
CUCKOO
Nasa kasal ako ni Hae-yeong.
Oo, nasa ibang bansa ang buong pamilya ng mapapangasawa niya.
Hindi sila makakapunta.
Di na mahihirapan si Hae-yeong.
Gumawa ka ng magandang kuwento
kung bakit di makakapunta ang pamilya at mga bisita ng groom.
Gano'n ba?
-Salamat. -Congrats ulit.
Kumain kayo nang marami.
Hae-yeong…
Ms. Son!
Ms. Kwon!
Ms. Son, sobrang ganda mo!
Maraming salamat.
Ito pala ang pinili mo imbes na 'yong bridal waiting room.
Sana ganito rin ang ginawa ko.
Sobrang ganda kasi at kakaiba pa, galing mo talaga pumili.
Gawin mo na lang 'to sa susunod.
Siya nga pala, nasaan ang groom mo?
A, ang groom ko?
Teka lang.
Kung border collie at kalapati ang mga kaibigan mo, ano ako?
Ikaw?
Ikaw ang maingat na pusa.
MEOW
Magtago ka at magpakita ka lang pag papasok na tayo.
Alam kong mag-iiba ang hitsura mo.
Kaya mas mabuti kung konting bisita ang makakita sa 'yo.
A…
E, sino'ng babati sa mga bisita?
Ako.
Bisita ko rin naman silang lahat.
Pag mas pinag-uusapan ang bride,
di na nila mapapansin ang groom.
Di ka gagamit ng bridal waiting room?
May ibang gagamit no'n.
Heto na, ngiti kayo rito.
Ayos. Sunod naman.
Ngiti kayo rito.
Ngiti kayo.
Tingin kayo sa camera, Tita.
Isa, dalawa, tatlo.
Sunod naman.
Congratulations sa kasal ni Hae-yeong.
Tita, si Dong-seok po 'to.
Yang Dong-seok po.
Tumaba po ako, 'no?
Nakikilala n'yo po ba ako?
Noon ko pa dapat kayo binisita.
Naiintindihan ko na
ang gustong mangyari ni Hae-yeong.
Hindi lang 'to pekeng kasal.
Ito rin ang unang lamay ni Mama.
Tingin kayo rito.
Ngiti kayo.
MGA BISITA NG BRIDE
Magsisimula na ang kasalan nina Kim Ji-uk at Son Hae-hyeong.
Para sa mga bisita, maaari na kayong maupo.
Puwede mo bang tingnan ang groom?
Di ko kasi dala ang phone ko.
-Sige po, teka lang. -Salamat.
Dahan-dahan lang, Papa.
Sinusubukan ko naman.
Bakit mas kinakabahan pa kayo sa 'kin?
Patingin nga.
-Patingin ng suit n'yo. -Ayos lang ba ang hitsura ko?
Hindi ako uuwi.
Ayokong maging ampon sa isa pang bahay ampunan.
Ikaw naman.
Mangyayari lang 'yon kung namatay kami, inabuso ka namin, kung makukulong kami…
Sinubukan naman talaga ng mama mo
na 'wag nang tumanggap ng mga bata.
Delikado kasi ang kalagayan ni Ja-hyeon…
Papa.
Alam n'yo ba kung ano'ng pinakakinaiinisan ko?
Nag-iisang anak ako pero di ako nag-iisa.
Lumaki ako na may maraming kapatid, pero wala na akong kasama ngayon.
Panandalian lang silang lahat.
Panandalian ko lang silang mga kapatid.
Nasasaktan ka na namin.
Patawad kung di ko 'yan naisip.
Maraming beses ko nang sinabi
na gusto kong mamuhay na kayo lang ni Mama ang kasama ko.
Bakit di ako pinapakinggan ni Mama,
pero nakikinig siya sa problema ng iba?
Kulang na nga ang oras ko para makasama kayo ni Mama.
Ha?
Bakit kulang na ang oras mo?
Pag nag-college na ako, sa ibang bansa ako mag-aaral.
Tapos magkakatrabaho ako, aalis ng bahay, at maagang magpapakasal.
Malapit na akong tumanda, Papa.
Sige.
Mamuhay tayo nang tayo lang,
gaya ng hiling mo.
Ikaw lang, ako, at ang mama mo.
-Sinungaling. -Pangako.
Di ako naniniwala sa inyo.
-Dali na, magtiwala ka sa 'kin. -Ayoko.
Totoo nga!
Di ako naniniwala.
Pagbigyan mo na ako.
Papa.
Naniwala dapat ako sa inyo no'n.
Kung naniwala lang ako,
tinupad n'yo sana ang pangako n'yo.
Nagsisisi na ako.
Sobra akong nagsisisi, Papa.
Akala ko tinakbuhan mo na ako.
Kinakabahan ka ba?
Hindi.
Kumapit ka nang mabuti dahil kinakabahan ako.
At ngayon, papasok na
ang bida ng kasalang 'to, ang bride at ang groom.
Salubungin natin sila ng masigabong palakpakan.
Ikaw, Ma?
Pinagsisihan n'yo rin ba?
Naisip n'yo ba na ang kabaitan n'yo
na unahin ang iba kaysa sa 'kin
ang pumatay kay Papa?
Nagsisisi din ba kayo
gaya ko?
Ms. Cha, mag-aabang na ba ako ng magandang balita?
Sinalo ko lang dahil walang ibang sasalo.
Mukhang nagulat si Mr. Yun, a.
Sinalo ng nobya niya ng sampung taon ang bouquet.
Nagpaparamdam ka na yata, e.
Salamat sa inyong dalawa.
Salamat sa pagkuha ng pictures, Mr. Yun.
Pumayag lang ako dahil kay Hui-seong.
Di ko alam kung magugustuhan ni Hae-yeong 'to.
Di naman mahalaga kung maganda ang mga kuha.
Kumain ka na ba?
Binigay sa 'kin ni Hae-yeong ang card niya para ilibre kayo ng pagkain,
pero iiwan ko na kayo.
Sa totoo lang, may gagawin ako ngayong araw.
Hindi kayo lalabas ni Ms. Cha?
Sayang naman kung uuwi lang siya pagtapos niyang magpaganda.
Hindi lang naman siya ngayon maganda.
Palagi naman siyang…
Ihahatid ko lang siya.
Tara na.
Bye.
Ingat, Ms. Cha.
Ingat, Mr. Yun.
Dapat di ka na kumuha ng trabaho ngayong araw.
Naghihinala na si Ja-yeon.
Pasensiya na, kailangan kong mag-revise ng script kasama 'yong writer.
Gano'n ba?
Magre-revise ka ng script?
I-cancel ko na ba?
Ayoko sanang iwan ka
kasi ang sexy mo ngayon.
Binobola mo lang ako.
Totoo, ayoko talagang umalis.
Pero iba ang sinasabi ng mga walang buhay mong mata.
Pagod lang ako.
Sampung taon na tayo. Di mo ako maloloko.
Sige na. Tatawagan kita.
-Mag-iingat ka. -Oo.
Excuse me, puwede bang mag-iwan ng congratulatory money?
Oo, kayo ba ang…
Teka.
Ikaw ba si…
Hello, Yeo Ha-jun.
Ikaw si Nam Ja-yeon, di ba?
DI KO INAASAHANG MAKARINIG
NG MGA MABIBILIS NA PAGHINGA
AT MGA KATAWANG NAGDIDIKIT SA REFRIGERATOR NG CAFETERIA
"ANO'NG NAGBAGO?" "MAANGHANG AT MAINIT…"
"PAANO MO 'TO IPALILIWANAG?"
NAGULAT SIYA DAHIL MALAKI NA…
Napakatagal na, 'no?
Ngayon na lang tayo nagkita pagkatapos mong biglang lumipat
bago tayo mag-senior.
Natatandaan mo pa rin pala ang pangalan ko.
Kakaiba kasi ang pangalan mo.
"Nam Ja-yeon."
Lagi kong sini-search ang pangalan mo para alamin kung nanalo ka
sa mga writing contest o kung nag-debut ka na.
"Mga writing contest"?
Madalas kang magsulat no'n, di ba?
Mga kuwentong pambata.
Nagsusulat ka pa rin ba ng mga kuwentong pambata?
Sobrang bulgar naman nito!
Di ko lubos maisip na ginagamit ang Korean alphabet
para magsulat ng ganito kabastos. Nakakasira ito sa utak.
Kapag nalaman 'to ni King Sejong,
tiyak na iiwan niya ang kaniyang trono sa Gwanghwamun.
Kahit pa sarili niyang tao, di niya mapapatawad!
Gano'n ba?
Gusto ko makita ang writer na 'to…
Hindi, isang berdugo lang ang nakakapagsulat ng ganito.
WEDDING HALL
Papunta ka na, Hui-seong?
Kumusta si Mama?
Mabuti naman.
Papunta na ako sa hotel.
Tatawag ako pag nakapag-check in na ako.
Sige. Bye.
Pagod ka na?
Di ko na 'to uulitin.
Pagod na pagod na ako.
May iba pang gugustuhin magpakasal ulit sa 'yo.
Sa mga ganitong pagkakataon,
para ka talagang anghel.
Mag-divorce na tayo.
Nandito pa kayo, Ms. Kwon.
Nakita lang namin kayo paglabas namin ng department store.
Ano'ng ginagawa n'yo rito?
Naghihintay kami ng taxi.
Nag-request kami ng magdadala sa 'min sa hotel.
Di kayo kumuha ng wedding car?
Pupunta ba kayo sa Sebita Hotel?
'Yong libre ng kompanya para sa bagong kasal?
-Oo. -Ayos.
Bakit di na lang kayo sumabay?
-Ha? -Ano?
Bakit hindi?
Sakay na. Ihahatid na namin kayo.
Ayos lang.
Parating na rin 'yong taxi namin.
Sige na.
Hayun, nandito na ang taxi namin.
Salamat sa alok, Ms. Kwon.
Sayang naman. Pupunta rin kami ro'n, e.
Ano? Pupunta rin kayo?
Dumiretso kami sa honeymoon, di na namin nagamit sa 'min.
Magbabakasyon kami ni Woo-jae.
Magkita na lang tayo ro'n. Ingat!
Bakit ganiyan ang tingin mo sa 'kin?
Di ba sabi mo na day off mo ngayon?
Sasamahan na kita sa hotel.
-Sa lobby lang. -Sige.
Tara na, Ji-uk. Nandito na ang taxi natin.
Ms. Son!
Hello!
Ms. Son!
Mag-enjoy kayo.
Kayo rin, Ms. Kwon.
-Aalis na ako. -Salamat.
Ms. Son!
Sabay tayong mag-almusal bukas.
-Gusto mo bang mag-almusal sa hotel? -Ano?
Dito ka na matulog at mag-agahan.
Baliw ka ba?
Mas magandang magpagabi sa hotel
kaysa sa gosiwon.
Bakit ang dali lang sa 'yong magyaya sa lalaki na magpagabi?
Hindi ka naman lalaki.
Anghel ka.
Di na mahalaga kung anghel ako o aso ako sa nakakandadong kuwarto?
May iba ka pa bang kailangan?
Babalik ako agad.
Kusa kang pumasok sa nakakandadong kuwarto.
Kasi…
-Ayoko lang mahuli. -Kung gano'n,
magiging anghel ka ba
o aso?
EPILOGUE
Groom.
Yakapin mo nang mahigpit ang ina ng bride.
Ji-uk.
Mahal kong Ji-uk.
Opo, ako po 'to.
SALAMAT KINA KIM JUNG-EUN, LEE SEUNG-JUN,
LEE JOONG-OCK, AT OH YE-JU PARK SA ESPESYAL NA PAGLABAS
Unang beses ko sa hotel, hindi sa ibang bagay.
Sa susunod, planuhin nating magkita, at hindi 'yong nagkataon lang.
Tawagan mo ang asawa mo. Papuntahin mo siya.
Sino ka?
Sigurado akong umalis na siya.
Umalis?
Kung gusto mong maging mayaman, pahirapan mo ang mga empleado mo!
Pero nagsulat kayo ng mga hate comment?
Bukod sa pangalan, hitsura, at edad,
wala akong alam tungkol sa 'yo.
Medyo kahina-hinala ka.
Parang may tinatago ka sa 'kin.
Ang pagsasalin ng subtitle ay ginawa ni Cathrea Joy Fernandez